ಸರಳಾ ತುಕ್ರಾಲ್

ಸರಳಾ ತುಕ್ರಾಲ್
ಸರಳಾ ತುಕ್ರಾಲ್ (೮ ಆಗಸ್ಟ್ ೧೯೧೪– ೧೫ ಮಾರ್ಚ್ ೨೦೦೮) ವಿಮಾನೊಲೆನ್ ಪಾಡಾಯಿನ ಸುರುತ ಭಾರತೀಯ ಪೊಣ್ಣುಲೆಡ್ ಒರಿಯೆರ್.
ಸುರುತ ಜೀವನ ಬೊಕ್ಕ ಮದಿಮೆ
೧೯೧೪ಡ್ ಪುಟ್ಟುನ ಆರ್ ೧೯೩೬ಡ್ ೨೧ ವರ್ಸೊದ ಪ್ರಾಯೊಡು ಒಂಜಿ ಏವಿಯೇಷನ್ ​​ಪೈಲಟ್ ಲೈಸೆನ್ಸ್ ನ್ ಗಳಸುವೆರ್ ಬೊಕ್ಕ ಜಿಪ್ಸಿ ಮೊತ್ ಸೋಲೋ ಡ್ ಪೋಯೆರ್. ಸುರುತ ಪರವಾನಗಿ ಪಡೆಯಿನ ಬುಕ್ಕೊ, ಲಾಹೋರ್ ಫ್ಲೈಯಿಂಗ್ ಕ್ಲಬ್ ದ ಒಡೆತನೊಡುಪ್ಪುನ ವಿಮಾನೊಡು ಒಂಜಿ ಸಾವಿರ ಗಂಟೆದ ಹಾರಾಟೊನು ಮುಗಿತೆರ್. ಅಲೆನ ಕಂಡನಿ, ಪಿ. ಡಿ. ಶರ್ಮಾ, ಅಲೆನ್ 16 ವರ್ಸೊಡು ಮದಿಮೆ ಆಯೆರ್ ಬೊಕ್ಕ ಅರೆನ್ ಒಂಜಿ ಕುಟುಂಬೊಡ್ದ್ ಬತ್ತಿನಾರ್, ಅಯಿಟ್ ಒಂಜಿ ನವ ಪೈಲಟ್ ಲು ಇತ್ತೆರ್, ಅಲೆನ್ ಉತ್ತೇಜಿಸಯೆರ್.https://www.indianeagle.com/traveldiary/sarla-thakral-the-first-woman-pilot-of-india/
ಏವಿಯೇಷನ್ ​​ವೃತ್ತಿ
ಕರಾಚಿ ಬೊಕ್ಕ ಲಾಹೋರ್ ನಡುಟು ಹಾರಾಟ ಮಲ್ಪುನಗ ಅರೆನ ಕಂಡನಿ ಪಿ.ಡಿ.ಶರ್ಮಾ ಏರ್ಮೇಲ್ ಪೈಲಟ್ ಲೈಸೆನ್ಸ್ ದೆತೊನುನ ಸುರುತ ಭಾರತೀಯೆ ಆದಿತ್ತೆರ್. ಸರಳಾ ಥುಕ್ರಾಲ್ ಭಾರತೊಡು "ಎ" ಲೈಸೆನ್ಸ್ ದೆತೊನುನ ಸುರುತ ಪೊಣ್ಣುಲೆಡ್ ಒರಿಯೆ ಆದಿತ್ತೆರ್. ಅಪಗ ಅರೆಗ್ 1,000 ಗಂಟೆಡ್ದ್ ಜಾಸ್ತಿ ಹಾರಾಟೊನು ಸಂಗ್ರಹ ಮಲ್ತೆರ್. ಇಮ್ತಿಯಾಜ್ ಅಲಿ ಜೂನ್ 193ಡ್ ಎ ಲೈಸೆನ್ಸ್ ಪಡೆಯೆರ್. ಆಂಡ ಉರ್ಮಿಕ್ ಪರ್ಮಿಕ್ ಭಾರತೊದ ಸುರುತ ಮಹಿಳೆ ಆದಿತ್ತೆರ್ ರಾಷ್ಟ್ರೀಯತೆನ್ 1932ಡ್ ಪರವಾನಗಿ ಪಡೆಯೆರೆ. ಸಿಲ್ಲಾ ಬೊಕ್ಕ ರೊಡಾಬೆಹ್ ಟಾಟಾ, ಜೆ. ಆರ್. ಡಿ. ಟಾಟಾನ ಅಕ್ಕಲು ದುಂಬು ಪರವಾನಗಿ ಪಡೆಯೆರ್ ಆಂಡ ಟಾಟಾಲು ಬ್ರಿಟಿಷ್ ರಾಷ್ಟ್ರೀಯತೆದಕುಲು. ಸಿಲ್ಲಾ ಪೆಟಿಟ್ (ನೀ ಟಾಟಾ) ತಾಂತ್ರಿಕವಾದ್ ಬ್ರಿಟಿಷ್ ಭಾರತೊಡು ಪರವಾನಗಿ ಪಡೆಯಿನ ಸುರುತ ಪೊಣ್ಣು, ಪ್ರಮಾಣಪತ್ರ ಸಂಖ್ಯೆ ೧೧, ಮೇ ೧೯೨೯.

ಸರಳಾ ಥುಕ್ರಾಲ್ ನ ಕಂಡನಿ ಶರ್ಮಾ 1939ಡ್ ವಿಮಾನ ಅಪಘಾತೊಡು ತೀರ್ ಪೋಯೆರ್. ಕೆಲವು ಸಮಯೊಡ್ದು ಬೊಕ್ಕ, ಸರಳಾ ತನ್ನ ವಾಣಿಜ್ಯ ಪೈಲಟ್ ಪರವಾನಗಿಗ್ ತರಬೇತಿ ಪಡೆಯೆರೆ ಅರ್ಜಿ ಸಲ್ಲಿಸೆರೆ ಪ್ರಯತ್ನ ಮಲ್ತೆರ್, ಆಂಡ ರಡ್ಡನೆ ವಿಶ್ವ ಯುದ್ಧ ಸುರು ಆಂಡ್ ಬೊಕ್ಕ ನಾಗರಿಕ ತರಬೇತಿನ್ ಸ್ಥಗಿತ ಮಲ್ತೆರ್. ಒಂಜಿ ಬಾಲೆನ್ ಬುಲೆಪಾವೊಡಾಂಡ, ಬೊಕ್ಕ ಜೀವನೊನು ಗಳಸೊಡಾಂಡ, ಸರ್ಲಾ ವಾಣಿಜ್ಯ ಪೈಲಟ್ ಆಯೆರೆ ತನ್ನ ಯೋಜನೆನ್ ಬುಡ್ದು, ಲಾಹೋರ್ ಗ್ ವಾಪಸ್ ಬತ್ತ್ದ್ ಮೇಯೊ ಸ್ಕೂಲ್ ಆಫ್ ಆರ್ಟ್ ಗ್ ಪೋಯೆರ್ ಅಲ್ಪ ಆರ್ ಬಂಗಾಳದ ಚಿತ್ರಕಲೆ ಶಾಲೆಡ್ ತರಬೇತಿ ಪಡೆಯೆರ್, ಫೈನ್ ಆರ್ಟ್ಸ್ ಡ್ ಡಿಪ್ಲೊಮಾ ಪಡೆಯೆರ್.
ವೈಯಕ್ತಿಕ ಜೀವನ ಬೊಕ್ಕ ಸಾವು
ಥುಕ್ರಾಲ್ ಆರ್ಯ ಸಮಾಜೊದ ಒರಿ ಸಮರ್ಪಿತ ಅನುಯಾಯಿ ಆದಿತ್ತೆರ್, ಉಂದು ವೇದೊಲೆನ ಬೋಧನೆಲೆನ್ ಅನುಸರಿಸವುನ ಒಂಜಿ ಆಧ್ಯಾತ್ಮಿಕ ಸಮುದಾಯ. ಈ ಸಮುದಾಯೊಡು, ಥುಕ್ರಾಲ್ ಗ್ ಪುನರ್ ಮದಿಮೆ ಆಯೆರೆ ಸಾಧ್ಯತೆ ಉಂಡು. ಭಾರತ ವಿಭಜನೆ ಆಯಿಬೊಕ್ಕ ಆರ್ ತನ್ನ ರಡ್ಡ್ ಪೊಣ್ಣು ಜೋಕುಲೆನೊಟ್ಟುಗು ದೆಹಲಿಗ್ ಪೋಯೆರ್, ಅಲ್ಪ ಆರ್.ಪಿ.ಠಕ್ರಲ್ ನ್ ತೂದು ೧೯೪೮ಡ್ ಮದಿಮೆ ಆಯೆರ್.
ಜನಪ್ರಿಯ ಸಂಸ್ಕೃತಿಡ್
ಆಗಸ್ಟ್ ೮, ೨೦೨೧ಡ್, ಗೂಗಲ್ ಥುಕ್ರಾಲ್ ನ್ ಅರೆನ ಪುಟ್ಟು ಪರ್ಬೊಡು ಗೂಗಲ್ ಡೂಡಲ್ ಡ್ ಗೌರವಿಸಯೆರ್.https://www.hindustantimes.com/trending/google-doodle-honours-sarla-thakral-first-indian-woman-to-fly-an-aircraft-101628391247148.html#google_vignette

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026